Georgian Airways

Georgian Airways (varem Airzena) on Gruusia lennufirma, mille peamiseks asukohaks on Thbilisi rahvusvaheline lennujaam. Firma peadirektoriks on Givi Davitashvili ning ettevõtte peakontor asub Thbilisises. Lennufirma Airzena loodi 1993. aasta septembris. Esialgu tegi Airzena tšarterlende Araabia Ühendemiraatidesse, Itaaliasse, Hiinasse, Egiptusesse, Indiasse, Süüriasse ja regulaarseid lende Austriasse Viini. 1999. aastal sai Airzenast Gruusia riiklik lennufirma. 2004. aasta augustis muutis Airzena oma nime Georgian Airwaysiks. 20. sajandi esimeses pooles võttis firma juhtkond vastu otsuse moderniseerida firma lennukiparki ning nad rentisid Saksa ettevõttest Hapag-Lloyd kaks lennukit Boeing 737-500. Sellest ajast alates on Georgian Airways jätkanud oma lennukipargi arendamist ning moderniseerimist. Lennufirma Georgian Airways lennukipark koosneb 2018. aasta jaanuarikuu seisuga alljärgnevatest õhusõidukitest. Georgian Airways (Airzena) Boeing 737-500 lennuk Georgian Airways (Airzena) Embraer 190 lennuk Georgian Airways (Airzena) Bombardier CRJ-200 lennuk Georgian Airways korraldab lende algusega Gruusiast järgmistesse maailma linnadesse: London, Tel Aviv, Kiiev, Moskva, Jerevan, Bathumi, Peterburi, Ateena, Thessaloníki, Köln, Barcelona, Bologna, Praha, Brüssel, Berliin, Bratislava, Kaasan, Pariis, Amsterdam, Viin. Kõiki Georgian Airwaysi lennukeid juhivad mitmekülgse lennukogemusega kõrgelt kvalifitseeritud piloodid. Kõik meeskonnad läbivad nii esialgse teoreetilise ja praktilise kui ka kuue kuu pikkuse korduva simulaatori treeningu Boeingu ja CRJ lennukitega järgnevates koolituskeskustes: * Pan American Flight Academy (Miami, Florida) * ICARE Training Centre (Prantsusmaa) * UAB Cam&Cons (Vilnius, Leedu) Georgian Airwaysi piloodid on sertifitseeritud II ja III kategoorias, mis lubab neil opereerida ebasoodsates ilmastikutingimustes. 2018. aasta seisuga töötab firmas 36 kõrgelt kvalifitseeritud pilooti, kelle keskmine vanus on 30–45 aastat. Georgian Airwaysi lennusaatjad läbivad samuti esialgse ja korduva treeningu Gruusia Lennundusülikoolis (Georgian Aviation University) ning koolituskeskustes Saksamaal, Tšehhis ja Ukrainas. Salongipersonali koolitus kestab kuni kuus kuud ning hõlmab teoreetilisi loenguid ja praktikume sellistes valdkondades, nagu lennuohutus ja lennuintsidentide vältimine, turvalisus, hädaolukorra protseduurid ja evakueerimine, esmaabi ja reisijate teenindus. Lennusaatjaskonda valitakse inimesi erinevate testide tulemuste alusel, mis viiakse läbi vastavalt rahvusvahelistele standarditele. Üks ettevõtte prioriteete on partnerluse loomine suuremate lennuettevõtjatega üle kogu maailma. Georgian Airways on sõlminud 16 suurlennufirmadega Interline'i lepingu. Selline partnerlus muudab nende reisijate jaoks reisimise lihtsamaks ja aitab jõuda hõlpsasti igase paika üle maailma. Georgian Airways partneriteks on: Aeroflot Aegean Airlines Air Astana Air France Alitalia Austrian Airlines Azerbaijan Airlines Delta Airlines Iran Air KLM Olympic Airlines S7 Airlines Transaero Ukraine International Airlines Hahn Air "Our History". Georgian Airways. Originaali arhiivikoopia seisuga 20.07.2017. Vaadatud 17.04.2018. "We continue to expand our fleet". Georgian Airways. 12.01.2018. Originaali arhiivikoopia seisuga 25.10.2020. Vaadatud 17.04.2018. "Our Fleet". Georgian Airways. Originaali arhiivikoopia seisuga 1.02.2020. Vaadatud 17.04.2018. "Flight Destinations". Georgian Airways. Vaadatud 17.04.2018. "HOP TRAINING by ICARE". Vaadatud 17.04.2018. "CAM & CONS Aviation training and consulting". Originaali arhiivikoopia seisuga 4.06.2018. Vaadatud 17.04.2018. "Our Crew". Georgian Airways. Originaali arhiivikoopia seisuga 19.07.2017. Vaadatud 17.04.2018. "Our Partners". Georgian Airways. Originaali arhiivikoopia seisuga 19.09.2018. Vaadatud 22.04.2018.